Союз (космический корабль)

Союз ― руш космический корабль. 

 Истори 
Периви ти корабльым лунаш чонгештӓш ӹштенӹт. Тидӹ гишӓн нӹл гӓнӓ Н-1 ракетеш чонгештен, но цилӓ чонгештӹмӓш годым ракеты пыдештӹн. Вара ти корабльым низкий околоземный орбитылан перепроектируэнӹт. Кок пӹтӓриш чонгештӹмӓш (Космос-133 дӓ Космос-140) эдемде эртен. Коктыт ге худан эртенӹт. Вара кымшы чонгештӹмӓш (Союз-1) годым икшӹ эдем чонгештен. Тидӹ Владимир Комаров ылын. Тӹнӓм парашут пачылтде. Тидӹ гишӓн корабль кого скоростьэш земляш кого видон чонгештен вазын, дӓ йылаш тӹнгӓлӹн. Тидӹ гишӓн кок и корабльвлӓ эдемде чонгештынӹт. Вара решенӹт эче ик гӓнӓ эдемӹм колтенӹт (Союз-3). Ти гӓнӓ корабль яжон чонгештен. Вара эче шӹм гӓнӓ корабль яжон чонгештен. Кӓндӓкшӹмшӹ чонгештӹмӓш годым шӹцмӹ годым корабль разгерметизируялтын, дӓ тидӹ гишӓн космонавтвлӓ Георгий Добровольский, Владислав Волков дӓ Виктор Пацаев коленӹт. Нинӹ кырдӹнӹт ӹлӓш, но тӹнӓм советский космонавтвлӓ скафандрым ӹш использует. Вара Союзлӓн "Сокол" скафандрым ӹштенӹт. Тидӹ паштек Союзым сек безопасный корабль маныт. Кӹзӹт космосышты "Юрий Гагарин" лӹмӓн Союз МС-18 чонгештӓ.

 Модификацивлӓ 
Союзын шукы модификацивлӓ улы. Тидӹ: Союз 7К-ОК, Союз 7К-Т, Союз 7К-ТМ, Союз Т,Союз ТМ, Союз ТМА, Союз ТМА-М дӓ кӹзӹтшӹ Союз МС.

 Чонгештӹмӓш 
мини|228x228пкс|Союз МС-17 корабльын стартшы.
Кӹзӹт Союзым Байконур космодромын 31-шӹ площадкы гӹц "Союз 2.1а" ракетыдон кузыктат. Вара корабль ракетыгӹц отделӓйӓлтеш дӓ орбитыжым ≈ 200 км гӹц ≈ 400-шкӹ кузыкта. Тидӹ паштек МКС докы толеш да стыкуялтеш. Шӹренок ик чонгештӹмӓш пел и эртӓ. Вара космонавтвлӓ землӓш валат.
мини|222x222пкс|Союз МС-17 корабльын шӹцмӹжӹ

Категори:Астрономи